
PALVELUNTUOTTAJAN TIEDOT
Puimala Oy
3172589-9
Vake hyvinvointialue, keusote hyvinvointialue, Helsinki, Länsi-Uudenmaan hyvinvointialue

TOIMINTAYKSIKÖN TIEDOT 
Puimala
lasten, nuorten ja aikuisten palvelut
Käyntiosoite: Hakkuutie 2 D 23, 04220 Kerava
Postiosoite: Tuomaantie 39 A, 04200 Kerava

PALVELUT
rekisteröinnissä ilmoitetut asiakaspaikat
Ammatillinen tukihenkilötyö lapsille ja nuorille 30 paikkaa
Ammatillinen tukihenkilötyö aikuisille (päihde -ja mielenterveyskuntoutujat) 105 paikkaa
Perhetyö 35 paikkaa
[bookmark: _Hlk133854954]Toiminnasta vastaavat: TJ Jorma Koski-Lammi 050-3295932
                    Jenni Välitalo 050-3665415

AVI PÄÄTÖKSET 
ilmoituksen varainen toiminta päivitetty em. alueilla 11.04.2022 

OMAVAVONTASUUNNITELMAN LAADINTA
Suunnitelma laadittu toimitusjohtajan ja henkilöstön kanssa 2021 ja sitä on täydennetty tarvittavien muutosten myötä vuosittain. Sen päivitykseen osallistuu yrityksen johto ja henkilöstö. Päivitykseen työntekijät voivat tehdä omavalvontaa koskevia kehitysehdotuksia ja niiden pohjalta tarvittavia muutoksia tehdään.
Suunnitelman päivityksestä vastaa yrityksen toimitusjohtaja
Omavalvontasuunnitelma on nähtävissä yrityksen käyntiosoitteen toimitilassa ja Puimalan nettivisuilla. 

TOIMINTA-AJATUS
Tarjoamamme palvelut on suunnattu lapsille ja nuorille, perheille, sekä itsenäistyville tai itsenäisessä asumisessa tukea tarvitseville nuorille, nuorille aikuisille, maahanmuuttajille, vankilasta vapautuville ja mielenterveys- ja päihdekuntoutujille. Toimintaa ohjaavat sosiaalihuoltolaki, lastensuojelulaki sekä mielenterveys- ja päihdehuoltolaki.
Palvelumme suunnitellaan yhteistyössä, asiakkaan, tilaajan ja palveluntuottajan kesken. Palvelun suunnittelussa voi olla mukana myös asiakkaan lähiverkostoa, tai hänen muita olemassa olevia hoito/ ohjaus kontakteja. Palvelun sisältöön vaikuttaa myös kilpailutusten määrittämät sisällöt. Palvelu sisältää säännöllistä, kuntoutussuunnitelmaan, tai asiakassuunnitelmaan perustuvaa sosiaalista kuntoutusta. Palvelu toteutetaan pääosin asiakkaan omassa toimintaympäristössä. 
Lapsille- ja nuorille suunnatussa ammatillisessa tukihenkilötoiminnassa tarkoitetaan lapsen, nuoren tai aikuisen kanssa tehtävää määräaikaista, suunnitelmallista ja tavoitteellista ammatillista yksilöohjausta. Työskentely koostuu tavoitteiden saavuttamista kohti suunnitellusta työskentelystä, ohjauksellisista keskusteluista, luovista ja toiminnallisista tapaamisista sekä tuesta erilaisille asiointikäynneille. Ammatillinen tukihenkilötyö on vastuusosiaalityöntekijän yhdessä asiakkaan, tai tämän perheen kanssa laatiman asiakassuunnitelman mukaisesti sovittua muutokseen pyrkivää, tukea antavaa, ohjauksellista ja ammatillista ohjaustyötä asiakkaan kanssa. Toiminnan tavoitteena on edistää ja tukea myönteistä kehitystä ja tukea asiakasta kokonaisvaltaisesti elämän eri osa-alueilla. Konkreettinen toiminta vaihtelee määriteltyjen tavoitteiden ja tuettavan tarpeiden mukaan. Tarvittaessa työskentelyä toteutetaan yhdessä muun viranomaisverkoston ja hoitotahojen kanssa. 
Sosiaalihuoltolain mukainen perhetyö on perhetyötä sosiaalihuollon asiakasperheiden kanssa. Painopisteenä on yksilökohtainen ja perheen tarpeista lähtevä työn sovittaminen heidän tilanteeseensa. Työskentely liittyy yleisimmin vanhemman jaksamisen ja perheen arkirutiinien tukemiseen, vuorovaikutusongelmiin, kasvatuksen asioihin tai elämäntilanteessa/perhetilanteessa tapahtuneisiin muutoksiin. Perhetyön tavoitteena on aina tukea perheen pärjäävyyttä oman tukiverkoston turvin. Työskentelyä voidaan muokata sosiaalityöntekijän toiveiden ja perheen tarpeiden mukaisesti.
 Lastensuojelulain mukainen tehostettu perhetyö: tehostettu perhetyö on avohuollon tukitoimi usein hyvin haastavaan tilanteeseen perheessä. Perheessä voi olla vuorovaikutushaasteita, päihteiden käyttöä, väkivaltaa, uupumusta, merkittäviä haasteita vanhempana jaksamisessa/toimimisessa tai lapsen tarpeet voivat olla unohtuneet muiden vaikeuksien viedessä tilaa perheessä. Tehostetussa perhetyössä korostuu työskentelyotteena lapsen etu ja osallisuus. Työskentely rakentuu perhekohtaisesti ja se on usein intensiivistä, useita kertoja viikossa tapahtuvaa työtä.
Aikuissosiaalityölle tuottamissamme palveluissa olemme keskittyneet asiakkaan omaan kotiin/muuhun lähiympäristöön vietäviin sosiaalisen kuntoutuksen palveluihin. Tavoitteena on asiakkaan tukeminen itsenäisessä asioiden hoidossa ja hänen osallisuutensa vahvistaminen. Asiakastyölle asetetaan asiakkaan ja tilaajan kanssa sovitut tavoitteet. Näitä tarkistetaan sopimusten mukaisessa aikataulussa. Yksilöllisessä ohjauksessa annetaan tukea mm. asumisen, arkielämän, - sekä viranomaisasioiden hoitamiseen. Asiakkaan kanssa työskentelyyn voi liittyä myös tukemista päihteettömyyteen tai hoitokontaktien etsimiseen/tukemiseen.   



ARVOT JA TOIMINTAPERIAATTEET
[bookmark: _Hlk133869830]Tasavertaisuus, oikeudenmukaisuus ja luotettavuus ovat yrityksemme arvot. Meille tämä tarkoittaa asiakkaidemme kohtaamista tasavertaisina toimijoina. Asetamme tavoitteet työskentelylle yhdessä tilaaja- ja palveluasiakkaidemme kanssa. Sosiaalinen oikeudenmukaisuus tarkoittaa meille ennen kaikkea sitä, että toimimme reilusti, molemminpuolisella vastuulla ja haluamme vahvistaa palveluasiakkaidemme mahdollisuuksia saavuttaa tavoitteitaan ja kokea onnistumisia.
Asiakkaan tukeminen ja hyvinvoinnin edistäminen, ikätaso ja elämäntilanne huomioiden, ovat työskentelymme perusta. Pyrimme vahvistamaan asiakkaan toimintakykyä ja osallisuutta kaikilla elämän osa-alueilla. Palveluidemme tehtävänä on tukea asiakkaan vahvuuksia ja kykyä ottaa vastuuta omasta elämästään. 
Kaikissa palveluissamme asiakkaalle nimetään oma työntekijä ja tapaamiset sovitaan asiakas/palvelusuunnitelman mukaisesti asiakkaan tarpeita ja toiveita huomioiden.

OMAVALVONNAN TOIMEENPANO
Riskien hallinta
· Palvelu ei toteudu sovitulla tavalla, palvelua ei toteudu sovitussa laajuudessa tai sen sisältö ei vastaa asiakkaan ja palvelun tilaajan kanssa sovittua.
Asiakas, hänen läheisensä, oma työntekijä, tai sosiaalityöntekijä voivat olla yhteydessä esimiehiin, jotka selvittävät asiaa ja auttavat löytämään ratkaisun tilanteeseen

· Palvelu ei vastaa asiakkaan tarvetta, tuen tai sen sisältöjen tarve saattavat vaihdella tai muuttua asiakassuhteen aikana. Huomion tekijä voi olla asiakkaan työntekijä, asiakas itse, tai se voi tulla esim. yhteistyöverkostojen kautta. Asiakkaan oma työntekijä ilmoittaa asiasta omalle esimiehelleen ja sosiaalityöstä vastaavalle. Tavoitteena tarkistaa asiakkaalle suunnattujen palveluiden oikea-aikaisuus, tai riittävyys. 

· Epäasiallinen käytös, epäasialliseen käytökseen pyritään ensisijaisesti puuttumaan ennaltaehkäisevästi rekrytoinnin, perehdytyksen ja toimintaperiaatteidemme läpikäynnin avulla. Tätä tuetaan esim. tiimipalavereissa ja työnohjauksessa. Epäasiallista kohtelua esiin tullessa, asiasta keskustellaan työntekijän kanssa. Asiasta saattaa seurata varoitus tai irtisanominen. Asia käsitellään myös asiakkaan kanssa ja asiasta ilmoitetaan asiakkaan vastuusosiaalityöntekijälle. Mikäli epäasiallista käytöstä ilmenee tilaajan tai muun viranomaistahon osalta, asiakas voi olla yhteydessä palvelusta vastaavaan sosiaalityöntekijään, tai sosiaali- ja potilasasiamieheen. Asiakkaan työntekijään kohdistunutta epäasiallista käytöstä voidaan käsitellä työryhmän tapaamisessa, työnohjauksessa, tai esimiehen kanssa käydyissä keskusteluissa.  

· Väkivallan uhka, tilanteeseen pyritään vaikuttamaan ennakoinnilla. Uusien asiakkaiden vastaanotto kolmikannassa ja mahdollisten turvallisuusriskien läpikäynti. Asiakkaille korostetaan myös palveluidemme vapaaehtoisuutta, sekä asiakkaan itsemääräämisoikeutta. Asiasta ollaan aina yhteydessä asiakkaan vastuusosiaalityöntekijään ja tilanne läpikäydään yhdessä. 

· Työn yksinäisyys, toteuttamamme palvelut ovat yksilötyöhön painottuvia ja tällöin työtä tehdään pääosin yksin. Pyrimme työyhteisön tiimeissä, virkistyspäivissä, työnohjauksessa ja säännöllisessä yhteydenpidossa esimiesten ja työntekijöiden välillä helpottamaan tätä kuormitusta. 

· Työyhteisön koko, pienellä työyhteisöllä on haasteita esim. sairauslomien sijaistuksessa. Esimiehet tekevät työjakoa lyhyissä sijaisuuksissa ja pidempiin poissaoloihin pyrimme löytämään sijaista alan työtilanne huomioiden. Mikäli tilanne estää asiakkaan palvelun toteutumisen, ovat esimiehet yhteydessä asiakkaan vastuusosiaalityöntekijään.

Ilmoitusvelvollisuus
Sosiaalihuollon henkilöstön on ilmoitettava viipymättä toiminnasta vastaavalle henkilölle, jos hän tehtävissään huomaa tai saa tietoonsa epäkohdan tai ilmeisen epäkohdan uhan asiakkaan sosiaalihuollon toteuttamisessa. Ilmoituksen vastaanottaneen henkilön on ilmoitettava asiasta hyvinvointialueen sosiaalihuollon johtavalle viranhaltijalle. Ilmoituksen vastaanottaneen toiminnasta vastaavan esihenkilön tulee käynnistää toimet epäkohdan tai sen uhan poistamiseksi ja ellei niin tehdä, ilmoituksen tekijän on ilmoitettava asiasta aluehallintovirastolle. Yksikön omavalvonnassa on edellä määritelty, miten riskienhallinnan prosessissa toteutetaan epäkohtiin liittyvät korjaavat toimenpiteet. Jos epäkohta on sellainen, että se on korjattavissa yksikön omavalvonnan menettelyssä, se otetaan välittömästi työn alle. Jos epäkohta on sellainen, että se vaatii järjestämisvastuussa olevan tahon toimenpiteitä, siirretään vastuu korjaavista toimenpiteistä toimivaltaiselle taholle.
Henkilöstö tuo havaitsemansa epäkohdat ja laatupoikkeamat tiedoksi esimiehelleen. Mikäli työnantaja ei hoida velvollisuuksiaan asian korjaamiseksi, tulee työntekijän ja esimiehen tehdä siitä ilmoitus oman alueen aluehallintovirastoon. Myös ilmeisestä epäkohdan uhasta on ilmoitettava. Ilmoitus voidaan tehdä salassapitosäännösten estämättä.  Jos epäkohdat liittyvät toimintayksikön kulttuuriin, eivätkä ne ole suoranaisesti asiakkaalle vahingollisia, tulee epäkohtiin vaikuttaa ensisijaisesti omavalvonnan keinoin. 
Ilmoituksen jättämisen jälkeen johdon tulee selvittää ilmoituksessa esitetyt asiat ja ryhtyä vaadittaviin toimenpiteisiin palveluiden laadun ja asiakasturvallisuuden varmistamiseksi. Johdon tulee kertoa ilmoituksen antaneelle henkilölle/henkilöille mihin toimenpiteisiin ilmoituksen perusteella ryhdytään.
Ilmoituksen tekijään ei saa kohdistaa kielteisiä toimia esihenkilön tai ylemmän johdon puolelta. Mikäli tällaista ilmenee ilmoituksen tekemisen jälkeen, tulee asiasta keskustella johdon kanssa. Asiasta on mahdollista keskustella myös tiimissä kokonaiskuvan laajentamiseksi. 

Riskien tunnistaminen
Henkilöstön huomioimat epäkohdat tuodaan esiin esimiehille joko työntekijän omalla yhteydenotolla, tai tiimissä. Asiakas tai hänen läheisensä voi tuoda epäkohdat esiin joko omalle työntekijälleen, esimiehelle, tai sosiaalityöntekijälleen. Tavoitteena asian pikainen käsittely tarvittavalla osallistujaryhmällä, että tilanne saadaan ratkaistuksi. Asiakas voi myös ottaa yhteyttä saamastaan palvelusta alueensa sosiaali- ja potilasasiamieheen, joiden yhteystiedot löytyvät hyvinvointialueiden verkkosivustolta-, tai puhelinvaihteesta.   



Korjaavat toimenpiteet
Jokainen vaara- ja riskitilanne käydään läpi työyhteisön tiimissä, tai keskustelussa esimiehen kanssa ja siitä tehdään tarvittavat ilmoitukset, sekä yhteydenotot. Tilannetta voidaan käsitellä myös työnohjauksessa. Sovituista muutoksista tiedotetaan henkilökunnalle yhteisissä tiimipalavereissa ja tarvittaessa myös kirjallisesti/sähköpostitse.

Omavalvontasuunnitelmasta vastaavat
TJ Jorma Koski-Lammi 050-3295932
Jenni Välitalo 050-3665415 
  
ASIAKKAAN ASEMA JA OIKEUDET
[bookmark: _Toc45556445][bookmark: _Toc121822186]Palvelu- ja hoitosuunnitelma 
Sosiaalityön asiakassuunnitelma, tai sen keskeiset sisällöt järjestettävää palvelua koskien luovutetaan, asiakkaan suostumuksella palvelun käynnistyessä palvelun tuottajalle. Tältä pohjalta ja yhteistyössä asiakkaan kanssa laaditaan palvelu- ja hoitosuunnitelma. Sitä päivitetään tai tarkistetaan palveluun sovittujen arviointitapaamisten yhteydessä, joihin osallistuu ainakin asiakas, työntekijämme, sekä tilaajan edustaja. Lisäksi päivityksessä voi olla käytössä erilaisia kilpailutuksen kautta sovittuja aikatauluja, tai raportointeja.  Päivittäistä palvelua kirjataan Nappula asiakasjärjestelmään ja sillä, sekä sovituilla raporteilla viestitään muun muassa palvelun tilaajalle asiakkaan palvelutarpeessa tapahtuneista muutoksista. Raporttien lähettämisestä vastaa palveluntuottajan työntekijät ja arviointikeskusteluiden järjestämisestä sovitun mukaan, joko palvelun tuottaja tai tilaajan edustaja. 

Asiakkaan kohtelu
Kaikki tuottamamme palvelut ovat avopalveluita, missä asiakkaan itsemääräämisoikeutta ei rajoiteta. Milloin kyseessä on alaikäinen, on erityisesti huomioitava ilmoitusvelvollisuus.  
Palveluissamme tuemme asiakkaan osallisuutta ja omien tavoitteiden asettamista, sekä niiden saavuttamista. Asiakas ja mahdolliset läheiset ovat määrittelemässä tuen tarpeita, tavoitteita ja ratkaisuja työntekijöiden tuella. Asiakkaan ja tilaajan näkemys on yleisesti palvelun tilaamisen lähtökohtana ja tämä huomioiden palvelu suunnitellaan ja toteutetaan. Työskentelyssä huomioidaan asiakkaiden toiveet, elämäntilanne ja toimintakyky.  
Asiakkailta, mahdollisesti omaisilta ja tilaajilta kerätään palautetta n. 6 kk välein. Palvelun päättyessä kaikilta asiakkailta ja heidän vastuusosiaalityöntekijöiltään kerätään sähköinen asiakaspalaute kyselyn muodossa. Palautetta käsitellään tiimeissä ja sitä hyödynnetään työn kehittämiseksi. 
Sosiaalihuollon asiakkaalla on oikeus laadultaan hyvään sosiaalihuoltoon ja hyvään kohteluun ilman syrjintää. Palvelun laatuun tai saamaansa kohteluun tyytymättömällä asiakkaalla on oikeus tehdä muistutus toimintayksikön vastuuhenkilölle tai johtavalle viranhaltijalle. Muistutuksen voi tehdä tarvittaessa myös hänen laillinen edustajansa, omainen tai läheinen. Muistutuksen vastaanottajan on käsiteltävä asia ja annettava siihen kirjallinen, perusteltu vastaus kohtuullisessa ajassa.
Muistutuksen vastaanottaja: 
Jorma Koski-Lammi 
jorma.koskilammi@puimala.com 
050-3295932
Tuomaantie 39 A, 04200 Kerava

SOSIAALI- JA POTILASASIAVASTAAVAT TOIMINTA-ALUEILLA

KEUSOTE
Anne Mikkonen 040 807 4755 
Susanna Honkala 040 807 4756
Sähköpostiyhteydenotot:
sosiaali.potilasasiavastaava@keusote.fi

VAKEHYVA
Clarissa Kinnunen
Satu Laaksonen
Puh. 0941910230
Sähköpostiyhteydenotot:
sosiaali-japotilasasiavastaava@vakehyva.fi



PALVELUIDEN SISÄLLÖN OMAVALVONTA

Tuottamamme palvelut ovat pääosin yksilöpalveluita. Keskiössä ovat asiakaslähtöisyys, asiakkaiden osallisuuden edistäminen, palveluiden luotettavuus ja jalkautuva työskentely. Yksilötyöskentelyn menetelminä toimivat mm. ohjauskeskustelut, kotikäynnit, verkostotapaamiset, toiminnallisuus, asiointituki esim. viranomais-/ terveydenhoito asioinnissa.

Hyvinvointia, kuntoutumista ja kasvua tukeva toiminta

Asiakkaiden palvelu- ja hoitosuunnitelmiin kirjataan tavoitteita, jotka liittyvät päivittäiseen liikkumiseen, ulkoiluun, kuntoutukseen ja kuntouttavaan toimintaan. Palveluissamme tämä tarkoittaa asiakkaan kanssa suunniteltua toteutettavaa yhteistä toimintaa, tai yhdessä sovittuja lyhyen/pitkän aikavälin tavoitteiden asettelua asiakkaan omalla toiminalle. Toiminnan sisältö määräytyy huomattavissa määrin sen mukaan, onko kyseessä lapsi vai aikuisasiakas. Asiakkaiden psyykkisen, fyysisen ja kognitiivisen toimintakyvyn tukemiseen pyritään mm. ohjaamalla harrastuksiin, osallistumalla em. tilanteisiin, ohjaamalla kuntoutus, työllisyys, tai terveyspalveluihin. Tavoitteita seurataan asiakkaan kanssa toteutettavilla tapaamisilla.


Ravitsemus

Vaikka nykyiset palvelumme eivät sisällä palveluntuottajan järjestämiä tilattuja ruokailuja, on ravitsemuksesta käytävät keskustelut olennainen osa useaa asiakassuhdettamme. Tavoitteemme on ohjata ja tukea asiakkaitamme huomioimaan terveelliset ravintotottumukset. Tämä voi tarkoittaa mm. yhdessä tekemistä, kauppa-asioinnin tukea, tai esim. ruokapäiväkirjan pitämisen tms. tukemista. 




Hygieniakäytännöt

Asiakkaan tukeminen omasta ja kodin hygieniasta huolehtimiseen on ikätasosta ja toimintakyvystä riippuen keskeisiä tavoitteitamme. Asiakasta, tai esim. perheitä ohjataan tavoitteiden asettelussa ja toteutumaa seurataan esim. keskusteluissa ja kotikäynneissä.  Infektioiden ja tarttuvien sairauksien leviämistä ennaltaehkäistään noudattamalla THL:n ohjeita.
 
Monialainen yhteistyö
Asiakkaan palveluverkostossa tehtävään yhteistyöhön osallistutaan asiakkaan, tai vanhempien kanssa sovitulla tavalla. Asiakkaan tilanteesta ja palvelutarpeen muutoksista ollaan yhteydessä tilaajan vastuutyöntekijään. Yhdessä sovitusti toteutetaan esim. saattaminen uuteen palveluun. Verkostoyhteistyötä hoitaa asiakkaalle nimetty oma työntekijä.

HENKILÖSTÖ
Puimalassa työskentelee 12 henkilöä, mukaan lukien toimitusjohtaja. Henkilöstöllä on sosiaali- ja terveydenhoitoalan perustutkinto, opistotason tutkinto, tai AMK tutkinto. 
Lyhyissä poissaoloissa sijaistavat esimiehet ja muu henkilöstö. Pidempiin poissaoloihin palkataan sijainen. 
Esimiestyöhön varataan aikaa sekä henkilökohtaisilla keskusteluilla, että yhteisillä tiimeillä. Esimiehet vastaavat myös asiakasohjauksesta ja tätä kautta pystytään reagoimaan rekry tarpeisiin, sekä työntekijöiden asiakasmääriin, sekä työkuormaan. 

Henkilöstön rekrytoinnin periaatteet
Asiakastyöhön osallistuvilla tulee olla suoritettuna sosiaalialan perus-, opistotason-, tai AMK tutkinto, palveluiden kilpailutuksissa määriteltyjen pätevyysvaatimusten mukaisesti. Sijaisuuksissa voidaan käyttää opiskelijoita, kilpailutusten tai sopimusten opintosuoritusvaatimusten mukaisesti. Palkattavan työntekijän tulee olla, tai liittyä Suosikki- rekisteriin. Kaikilta työntekijöiltä vaaditaan lasten- ja nuorten kanssa työskentelevien rikostaustaote. 

Kuvaus henkilöstön perehdyttämisestä ja täydennyskoulutuksesta
Henkilöstömme perehdytetään asiakastyöhön, asiakastietojen käsittelyyn ja tietosuojaan sekä omavalvontasuunnitelmaan.  Esimies vastaa perehdytyksestä.
Täydennyskoulutusta yritys järjestää osin sisäisesti ja osin ulkoa hankitusti. Tähän vaikuttavat työntekijöiden tarpeet, sekä työssä tapahtuvat muutokset ja lisäkoulutuksen tarve.

TOIMITILAT
Puimalan tuottamat palvelut ovat avotyötä ja asiakkaan kotiin ja lähiympäristöön vietävää tukea. Toimitilat ovat satunnaisessa asiakastyön käytössä.

ASIAKASTYÖN KIRJAAMINEN
Jokainen työntekijä perehdytetään kirjaamismenetelmiin ja ohjelmiin. Koneet on suojattu ja työntekijöillä ei ole pääsyä muiden, kuin omien asiakkaiden kansioihin asiakasjärjestelmässämme Nappulassa. Emme käsittele henkilötunnuksia suoraan asiakkailta saatuna, mutta ne ovat asiakasjärjestelmässämme maksusitoumuksissa.
Työntekijöiden perehdytykseen kuuluu kirjaamiskäytäntöjen läpikäynti ja hyvät kirjaustavat. Esimiehet valvovat kirjauksia ja sitä, että niissä ei ole viivettä ja ne on asianmukaisesti tehty. Työntekijöitä perehdytetään kirjaamiseen ja yhteisissä kokouspäivissä asiaa käydään tarpeen tullen läpi. Kaikilla työntekijöillämme on pitkä työkokemus ja erilaisia dokumentointikoulutuksia. Jokainen työntekijä perehdytetään työhön kokonaisvaltaisesti, painottuen etenkin salassapitoon ja tietoturvaan. Tarpeen mukaan työntekijä saa koulutusta tietoturva-asioissa. Yrityksen koneiden tietoturva on ulkoistettu alan yritykselle, josta työntekijöillä on mahdollisuus saada lisätietoa tietoturvasta. 

Tietosuojavastaava
Jenni Välitalo
050-3665415
jenni.valitalo@puimala.com

